[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000012", "text": "Cysylltu a\u0302 ni mewn digwyddiad."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000021", "text": "Mae rhaglen MA mewn Gwaith Ieuenctid a Chymuned (JNC) yn cynnig cyfle unigryw i ennill cymhwyster JNC mewn gwaith ieuenctid proffesiynol, sy\u2019n galluogi myfyrwyr i gofrestru gyda\u2019r Cyngor Gweithlu Addysg yng Nghymru, ac i ymarfer fel gweithiwr ieuenctid yn y DU ac mewn mannau eraill."}, {"text_idx": "#000024", "text": "Darpariaeth hyblyg trwy ymagwedd dysgu cyfunol, gyda phrofiad preswyl ar ddechrau pob semester, gyda dysgu ar-lein a chymorth wyneb-yn-wyneb gyda thiwtoriaid i ddilyn, yn o\u0302l yr angen; gan ganiata\u0301u i chi astudio ochr yn ochr a\u0302 gweithio\nDatblygu gwybodaeth a sgiliau craidd ar gyfer ymarfer gwaith ieuenctid ac addysg anffurfiol sy\u2019n drosglwyddadwy i weithio gyda phlant, pobl ifanc ac oedolion mewn amrywiaeth o leoliadau gwahanol\nMae gan y cwrs werth ychwanegol yn cynnwys cyfleoedd am Ddablygiad Proffesiynol Parhaus a chyfleoedd hyfforddiant ymarferol ychwanegol.\nDysgu a chael profiad gyda 300 awr o ymarfer gwaith maes dan oruchwyliaeth, gyda lleoliad ym mhob blwyddyn astudio. Gall hyn fod mewn lleoliadau maes gwaith naill ai yn y DU neu\u2019n rhyngwladol, e.e. gyda lleoliad Ewropeaidd a ariennir yn rhannol.\nDatblygu sgiliau mewn gwaith ti\u0302m, cyfathrebu cadarnhaol, gweithio gyda grwpiau ac unigolion, arfer adfyfyriol ac arwain eraill\nYr opsiwn o deilwra eich dysgu i fod yn addas ar gyfer eich maes ymarfer arbenigol a\u2019ch diddordebau trwy gyd-drafod dysgu ac ymchwil."}, {"text_idx": "#000025", "text": "Beth fyddwch chin ei astudio"}, {"text_idx": "#000026", "text": "Damcaniaethu Gwaith Ieuenctid a Chymuned (gan gynnwys lleoliad proffesiynol 1) (Craidd) Bydd y modiwl hwn yn gynnig y cyfle i ddadansoddi damcaniaethau craidd yn gritigol sy\u2019n llywio arfer gwaith ieuenctid a chymuned, a\u2019r ffordd y mae ffactorau cymdeithasol a gwleidyddol yn effeithio ar ein gwaith gyda phobl ifanc. Bydd yn gyfle i ystyried yn gritigol sut mae\u2019r ffactorau hyn yn llunio eich hunaniaeth broffesiynol. Mae\u2019r modiwl hwn hefyd yn cynnwys 180 awr o leoliadau gwaith.\nAddysgeg Gritigol ac Ymarfer Gwrth-ormesol (Craidd) Mae\u2019r modiwl hwn yn archwilio\u2019r gydberthynas rhwng gwaith ieuenctid, addysg anffurfiol ac addysgeg gritigol. Mae\u2019n ystyried yn gritigol sut gellir defnyddio addysg ac ymarfer gwaith ieuenctid mewn ffordd adeiladol i herio anghydraddoldeb ac anghydbwysedd o ran pw\u0302er yn y gymdeithas er mwyn sicrhau bod ymarferwyr gwaith ieuenctid yn gweithio mewn ffordd wrth-ormesol."}, {"text_idx": "#000027", "text": "Damcaniaethu Gwaith Ieuenctid a Chymuned (gan gynnwys lleoliad proffesiynol 1) (Craidd) Bydd y modiwl hwn yn gynnig y cyfle i ddadansoddi damcaniaethau craidd yn gritigol sy\u2019n llywio arfer gwaith ieuenctid a chymuned, a\u2019r ffordd y mae ffactorau cymdeithasol a gwleidyddol yn effeithio ar ein gwaith gyda phobl ifanc. Bydd yn gyfle i ystyried yn gritigol sut mae\u2019r ffactorau hyn yn llunio eich hunaniaeth broffesiynol. Mae\u2019r modiwl hwn hefyd yn cynnwys 180 awr o leoliadau gwaith."}, {"text_idx": "#000028", "text": "Addysgeg Gritigol ac Ymarfer Gwrth-ormesol (Craidd) Mae\u2019r modiwl hwn yn archwilio\u2019r gydberthynas rhwng gwaith ieuenctid, addysg anffurfiol ac addysgeg gritigol. Mae\u2019n ystyried yn gritigol sut gellir defnyddio addysg ac ymarfer gwaith ieuenctid mewn ffordd adeiladol i herio anghydraddoldeb ac anghydbwysedd o ran pw\u0302er yn y gymdeithas er mwyn sicrhau bod ymarferwyr gwaith ieuenctid yn gweithio mewn ffordd wrth-ormesol."}, {"text_idx": "#000031", "text": "Methodoleg Ymchwil ac Ymchwilio i\u2019r Gwyddorau Cymdeithasol (Craidd) Nod y modiwl hwn yw galluogi myfyrwyr i wneud prosiect ymchwil yn y gwaith ar raddfa fach. Bydd yn archwilio gwreiddiau athronyddol ymchwil ac yn canolbwyntio ar archwilio cyrff gwybodaeth sy\u2019n bodoli eisoes sy\u2019n gysylltiedig a\u0302 chwestiynau ymchwil yn y gwaith. Bydd myfyrwyr yn ennill profiad ymarferol o\u2019r prosesau ymchwil a byddant yn cael y cyfle i ddangos eu gallu i wneud hynny gan ddefnyddio ymagwedd foesegol a methodoleg ymchwil priodol. Mae i\u2019r modiwl hwn elfen allweddol o baratoi myfyrwyr ar gyfer y modiwl traethawd hir tair blynedd."}, {"text_idx": "#000032", "text": "Traethawd Hir Mae\u2019r traethawd hir yn astudiaeth annibynnol, sy\u2019n cynnwys casglu a dadansoddi data o\u2019r prif ffynonellau, sy\u2019n cael ei wneud gan fyfyrwyr ar bwnc o\u2019u dewis yng nghyd-destun gwaith ieuenctid a chymuned. Darn ysgrifenedig estynedig yw hwn sy\u2019n caniata\u0301u i fyfyrwyr werthuso cysyniadau ac arfer damcaniaethol yn gritigol mewn perthynas a\u0302\u2019r pwnc o\u2019u dewis."}, {"text_idx": "#000036", "text": "Mae angen profiad blaenorol o 200 awr mewn lleoliad gwaith ieuenctid a chymuned ac mae\u2019n rhaid bod tystiolaeth o hynny. Gellir ennill y profiad hwnnw mewn gwaith gwirfoddol neu waith am da\u0302l ym maes gwaith ieuenctid a chymuned. Gall ti\u0302m y rhaglen gynghori myfyrwyr ynghylch cyfleoedd gwirfoddoli a phrofiad i ymarfer, os bydd angen."}, {"text_idx": "#000037", "text": "Caiff yr holl ymgeiswyr a ystyrir i fod yn addas gyfweliad, a bydd y rheiny sydd ag anableddau neu o gyrsiau perthnasol yn cael cynnig cyfweliad fel mater o drefn."}, {"text_idx": "#000040", "text": "Trwy gydol y rhaglen, ac mewn modiwlau unigol, caiff amrywiaeth o ddulliau asesu eu defnyddio sydd a\u0302\u2019r nod o dangos tegwch mewn perthynas ag anghenion, arddulliau dysgu a diddordebau unigol myfyrwyr. Caiff y ffurfiau ar asesu eu dewis er mwyn sicrhau eu bod yn nodweddu lefel academaidd y modiwlau a\u2019u bwriad yw galluogi myfyrwyr i ystyried athroniaethau, cysyniadau a\u2019r damcaniaethau sy\u2019n ategu gwaith ieuenctid a chymuned, trwy ystyried a dadansoddi materion sy\u2019n berthnasol i feysydd darpariaeth gymdeithasol."}, {"text_idx": "#000043", "text": "Mae Prifysgol Wrecsam wedi ymrwymo i roi cymorth i'n myfyrwyr i'w galluogi i gyflawni eu potensial academaidd i'r eithaf. Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sy'n ymroddedig i helpu myfyrwyr i delio ag agweddau ymarferol gwaith prifysgol. Mae gan ein hadran cymorth i fyfyrwyr fwy o wybodaeth ar y cymorth sydd ar gael."}]